OpenLLM-France/wikimedia huggingface dataset:
# Ermete Zacconi

Ermete Zacconi (Montecchio Emilia, 1857 - Viareggio, 1948) fou un actor italià. Fou una de les figures més destacades del teatre d'aquest país. Representà Ibsen per primera vegada en una memorable actuació que el consagrà definitivament. Fou primer actor de diverses companyies i en algunes ocasions treballà amb Eleonora Duse. A Barcelona, actuà al Teatre Íntim i al Novetats amb obres de Tolstoi, Strindberg, Hauptmann, Maeterlinck, Ibsen i altres autors clàssics.

## Referències

* ↑ Mendoza 1995: 230

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg). ISBN 84-8043-009-5.
# Aplicació contractiva

Dins l'anàlisi matemàtica, una contracció, funció o aplicació contractiva entre dos espais mètrics (X, d$_X$) i (Y, d$_Y$) és una funció o aplicació f de X en Y, per a la qual hi ha un nombre real positiu k inferior a 1 tal que, per qualssevol elements u i v de X,
    d$_Y$(f(u), f(v)) ≤ k d$_X$(u, v).
És a dir, les funcions contractives són les funcions lipschitzianes la constant de Lipschitz de les quals és menor que 1.
El valor més petit de k pel qual es compleix la condició anterior s'anomena constant de Lipschitz de f. Si la condició anterior se satisfà per k ≤ 1 (notem que k pot ser igual a 1), llavors hom diu que l'aplicació és no expansiva.
Tota aplicació contractiva és una funció de Lipschitz i, per tant, uniformement contínua (per a una funció contínua Lipschitz, la constant k ja no ha de ser necessàriament més petita que 1).
Una aplicació contractiva té, com a màxim, un punt fix. Addicionalment, el teorema del punt fix de Banach afirma que tota aplicació contractiva sobre un espai mètric complet no buit té un únic punt fix, i que per a qualsevol x de M, la successió de funcions iterades x, f (x), f (f (x)), f (f (f (x))), ... convergeix al punt fix. Aquest concepte és força útil a l'hora de demostrar l'existència de solucions d'equacions diferencials ordinàries, i s'utilitza en una demostració del teorema de la funció inversa.

## Aplicació firmement no expansiva

Una aplicació no expansiva amb $k=1$ es pot reforçar cap a una aplicació firmement no expansiva sobre un espai de Hilbert H si se satisfà la següent condició per a qualssevol x i y de H:
    $\|f(x)-f(y)\|^{2}\leq \,\langle x-y,f(x)-f(y)\rangle .$
on
    $d(x,y)=\|x-y\|$
Aquest és un cas especial dels operadors no expansius de mitjana $\alpha$ amb $\alpha =1/2$. Una aplicació firmement no expansiva sempre és no expansiva, a conseqüència de la desigualtat de Cauchy-Schwarz.

## Aplicació subcontractiva

Una aplicació subcontractiva o un subcontractor és una aplicació f sobre un espai mètric (M,d) tal que
    $d(f(x),f(y))\leq d(x,y)\ ;$
    $d(f(f(x)),f(x))<d(f(x),x)\quad {\text{excepte}}\quad x=f(x)\ .$
Si la imatge d'un subcontractor f és compacta, llavors f té un punt fix.

## Referències

* ↑ Theodore Shifrin, Multivariable Mathematics, Wiley, 2005, ISBN 0-471-52638-X, pp. 244–260.
* ↑ Solving monotone inclusions via compositions of nonexpansive averaged operators, Patrick L. Combettes, 2004
* ↑ Goldstein (1967) p.17

## Bibliografia

* Vasile I. Istratescu, Fixed Point Theory, An Introduction, D.Reidel, Holland (1981). ISBN 90-277-1224-7 provides an undergraduate level introduction.
* Goldstein, A.A.. Constructive real analysis. Nova York-Evanston-London: Harper and Row, 1967.
* Andrzej Granas and James Dugundji, Fixed Point Theory (2003) Springer-Verlag, New York, ISBN 0-387-00173-5
* William A. Kirk and Brailey Sims, Handbook of Metric Fixed Point Theory (2001), Kluwer Academic, London ISBN 0-7923-7073-2

## Vegeu també

* Teorema del punt fix de Banach
# Jatsu

Jatsu (en francès i oficialment Jatxou) és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània).
La comuna de Jatsu estan travessades pel riu Niva, afluent de l'Adur i limita al nord amb Muguerre i Milafranga, Hazparne a l'est, Uztaritze a l'oest, Larresoro al sud-oest i Haltsu al sud.

## Demografia

Dades de població :
| 1901 | 1962 | 1968 | 1975 | 1982 | 1990 | 1999 |
| 348 | 355 | 389 | 411 | 530 | 648 | 811 |

## Administració

Llista d'alcaldes :
| Date d'élection | Identité |
| Les dades anteriorsa 1995 no són conegudes. |||
| 1995 | Alain Castaing |
| 2001 | Alain Castaing |

## Imatges

* Jatsu, a una cruïlla
* Porta antiga
* Casa laburdina
* El frontó
* Detall d'una finestra de l'església de Sant-Sebastà
* Esteles discoïdals
# Ròcacèls

Ròcacèls (en francès Roquessels) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Castell de Pi

El Castell de Pi era una fortificació medieval de la comuna de Pi de Conflent, a la comarca d'aquest nom, a la Catalunya del Nord.
Era situat aturonat al nord del poble, en el cim d'una cresta rocosa. El seu record es conserva en el nom d'un camí, Camí de Pi al castell, en el topòmim Darrer castell i en els mapes del Cadastre napoleònic del 1812.
Està documentat amb el nom de fortia als segles xii i xiii, quan Guillem i Arnau, rector el primer i batlle el segon, germans, obtingueren unes concessions de l'abat de Sant Pere de Camprodon, alhora que li retien homenatge.

## Bibliografia

* Catafau, Aymat. «Castells i fortificacions medievals del Conflent: Pi de Conflent. Castell de Pi». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 84-77399-51-4.
* Becat, Joan. «116 - Pi». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Pi de Conflent». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Lloc on era el Castell de Pi en els ortofotomapes de l'IGN
# Chamaeleo

Chamaeleo és un gènere de sauròpsids (rèptils) escatosos de la família dels camaleònids distribuït pel sud d'Europa, Àfrica i Àsia (des de l'Orient Mitjà fins al subcontinent Indi).

## Taxonomia

El gènere Chamaeleo inclou 14 espècies:
* Chamaeleo africanus Laurenti, 1768
* Chamaeleo anchietae Bocage, 1872
* Chamaeleo arabicus (Matschie, 1893)
* Chamaeleo calcaricarens Böhme, 1985
* Chamaeleo calyptratus Duméril & Duméril, 1851
* Chamaeleo chamaeleon (Linnaeus, 1758)
* Chamaeleo dilepis Leach, 1819
* Chamaeleo gracilis Hallowell, 1844
* Chamaeleo laevigatus (Gray, 1863)
* Chamaeleo monachus (Gray, 1865)
* Chamaeleo namaquensis Smith, 1831
* Chamaeleo necasi Ullenbruch, Krause & Böhme, 2007
* Chamaeleo senegalensis Daudin, 1802
* Chamaeleo zeylanicus Laurenti, 1768

## Referències

* 1 2 The Reptile Database - Chamaeleo
* ↑ Cuadrado, Mariano; Salvador Milla, Alfredo «Camaleón común – Chamaeleo chamaeleon (Linnaeus, 1758)» (en castellà). Enciclopedia Virtual de los Vertebrados Españoles, 06-02-2015. DOI: 10.20350/DIGITALCSIC/8845.
# Varpas

Varpas (en català: «La Campana») va ser un diari escrit en llengua lituana publicat des de 1889 fins a 1905. Malgrat la prohibició del Règim Tsarista de publicar en lituà, va ser imprès a Tilsit i Ragnit (actuals Sovetsk i Nèman a la província russa de Kaliningrad) que formaven part de l'Imperi Alemany i distribuït en la Lituània ocupada per l'Imperi Rus pels knygnešiai, contrabandistes de llibres.
Va ser fundat per l'escriptor i poeta Vincas Kudirka. Un dels seus poemes publicats el 1898 a Varpas va esdevenir l'himne nacional Lituà: Tautiška giesmė el 1918 amb música escrita pel mateix Kudirka.

## Vegeu també

* Aušra

## Referències

* ↑ «Vincas Kudirka». A: Encyclopedia Lituanica. 4, 1970-1978 [Consulta: 8 agost 2013].

## Enllaços externs

* Enllaços a les edicions de Varpas
# Seymour

«Seymour» té aquests significats:
* Geografia:
** Seymour (Connecticut)
** Seymour (Indiana).
** Seymour (Iowa).
** Seymour (Missouri).
** Seymour (Tennessee).
** Seymour (Texas).
** Seymour (Wisconsin).
** Seymour (Comtat d'Eau Claire), població del Comtat d'Eau Claire (Wisconsin, Estats Units d'Amèrica).
** Seymour Island, illa de l'Antàrtida.
* Biografies:
** David Seymour (Varsòvia, 1911 - Qantara, Egipte, 1956), fotògraf fundador de l'Agència Magnum.
** Jane Seymour (1509 – 1537), reina consort d'Anglaterra tercera esposa d'Enric VIII d'Anglaterra.
** Jane Seymour (actriu) (1951, Hayes, Middlesex), actriu anglesa.
** Martin Seymour-Smith (Londres, 1928 - Bexhill-on-Sea, East Sussex, 1998), crític anglès.
** Philip Seymour Hoffman (Rochester, Nova York, 1967), actor estatunidenc.
** Seymour Cray (1925), matemàtic i electrònic.
** Seymour Martin Lipset (Nova York, 1922 - 2006), sociòleg estatunidenc.
** Seymour Papert (1928), estudiós de la intel·ligència artificial i inventor del llenguatge de programació Logo.
** Seymour Skinner, personatge de ficció dels Simpson.
# Marc Fabi Vibulà (cònsol 442 aC)

Marc Fabi Vibulà (en llatí: Marcus Fabius Q. F. M. N. Vibulanus) va ser un magistrat romà. Era el fill gran del decemvir Quint Fabi Vibulà.
Va ser elegit cònsol l'any 442 aC amb Postumi Ebuti Elva Cornicen. En aquest any es va fundar una colònia a Ardea. El 437 aC va servir com a llegat del dictador Mamerc Emili Mamercí contra les ciutats de Veïs i Fidenes. L'any 433 aC va ser tribú amb potestat consolar i el 431 aC va servir com a llegat del dictador Aule Postumi Tubert en la gran guerra contra els eques i els volscs.
Va viure fins al 390 aC quan Roma va ser ocupada pels gals. En aquest temps es creu que era pontífex màxim i es diu que junt amb alguns vells senadors va decidir esperar els gals a la ciutat i tots van resultar morts.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1255.
# SCUMM

SCUMM (Script Creation Utility for Maniac Mansion) és un motor de videojocs per a aventures gràfiques, creat per la companyia Lucasfilm Games (més endavant coneguda amb el nom LucasArts) i desenvolupat per Aric Wilmunder i Ron Gilbert, inicialment per al videojoc Maniac Mansion publicat el 1987 tot i que el primer joc a posar en pràctica aquesta eina fou Zak McKracken el qual va sortir a la venda uns mesos abans. El motor va rebre modificacions per tal de desenvolupar noves aventures gràfiques.
Cal no confondre'l amb l'SCUM Manifesto.

## Disseny

La primera versió permetia als dissenyadors de jocs de crear escenaris, objectes i seqüències de diàleg sense necessitat d'escriure-les amb el mateix llenguatge amb el que s'havia escrit el codi font. Però, el gran avantatge era que substituïa les comandes emprades per controlar el protagonista per icones, d'aquesta manera només calia pitjar damunt la icona i després al punt calent de l'escenari. Aquest sistema fou rebatejat pels jugadors com a "Point & Click", tot i que aquest amb aquest nom també s'empra en altres aventures gràfiques que utilitzen un sistema similar.
La interfície va anar evolucionant, cada vegada se simplificaren més les accions disponibles. El primer canvi important, va fer desaparèixer les icones de la pantalla deixant més espai per l'escenari, en lloc de les icones es va utilitzar el botó dret del ratolí per canviar l'acció per una altra, així no era menester desplaçar el cursor de punta a punta de la pantalla cada vegada que es volia dur a terme una acció diferent. Més endavant, es va fer un altre canvi destacable, de tal manera que el menú amb les accions només apareixia quan hom premia el botó dret sobre un punt calent.
Aquesta eina s'ha utilitzat des de l'any 1987 fins al 1997, més endavant la companyia LucasArts la va reemplaçar per un altre motor fet amb LUA anomenat GrimE.

## Llista de versions
### Versió 0

* Maniac Mansion (Versió de Commodore 64)

### Versió 1

* Maniac Mansion (Versió original de PC)
* Zak McKracken and the Alien Mindbenders (Versions de Commodore 64 i PC)

### Versió 1.5

* Maniac Mansion (Versió de NES)

### Versió 2

* Maniac Mansion (Versió d'Amiga i la versió millorada de PC)
* Zak McKracken and the Alien Mindbenders (Versió d'Amiga, Atari ST i la versió millorada de PC)

### Versió 3

* Indiana Jones and the Last Crusade: The Graphic Adventure (Versions d'Amiga, PC (EGA i VGA) i FM-Towns)
* Zak McKracken and the Alien Mindbenders (Versió FM-Towns)
* LOOM (Versions d'Amiga, EGA PC i FM-Towns)

### Versió 4

* The Secret of Monkey Island (Versions d'Amiga i EGA/VGA PC)
* LOOM (Versió VGA PC CD-ROM)
* Passport to Adventure (Demos per PC)

### Versió 5

* The Secret of Monkey Island (Versió VGA PC CD-ROM)
* Monkey Island II: LeChuck's Revenge (Versió de PC i Amiga)
* Indiana Jones and the Fate of Atlantis (Versió de PC i Amiga)

### Versió 6

* Maniac Mansion: Day of the Tentacle
* Sam & Max Hit the Road

### Versió 7

* Full Throttle
* The Dig

### Versió 8

* The Curse of Monkey Island
# Cavitat glenoide de l'escàpula

La cavitat glenoide de l'omòplat/escàpula o fossa glenoide de l'omòplat/escàpula és una part òssia de l'espatlla. És una superfície poc profunda, formant part d'una articulació, que es troba a l'angle lateral de l'escàpula. Està dirigit lateralment i cap endavant i s'articula amb el cap de l'húmer; és més ample per sota que per dalt i el seu diàmetre vertical és el més llarg. Aquesta cavitat forma l'articulació glenohumeral juntament amb l'húmer.

## Referències

* ↑ Al-Redouan, Azzat; Kachlik, David «Scapula revisited: new features identified and denoted by terms using consensus method of Delphi and taxonomy panel to be implemented in radiologic and surgical practice». J Shoulder Elbow Surg, vol. 31, 2, 2022, pàg. e68-e81. DOI: 10.1016/j.jse.2021.07.020. PMID: 34454038.
# Henri Duval

Henri Clément Lanneval dit Henri Duval (Bordeus, 12 de maig de 1874- 14è districte de París, 20 d'octubre de 1953) va ser un actor francès del cinema mut.

## Filmografia

* 1908 : L'Innocent de Louis Feuillade
* 1909 : Matelot de Louis Feuillade
* 1909 : La Bouée de Louis Feuillade
* 1909 : La Contrebandière de Louis Feuillade
* 1909 : Les Deux Mères de Louis Feuillade
* 1909 : Le Domino rouge de Louis Feuillade
* 1909 : Les Heures : l'aube, l'aurore
* 1909 : Les Heures : le matin, le jour
* 1909 : Les Heures : le midi, la vesprée, le crépuscule
* 1909 : Les Heures : le soir, la nuit
* 1909 : Idylle corinthienne
* 1909 : Madame Bernard
* 1909 : La Mère du moine
* 1909 : Voleurs d'enfants
* 1909 : Vainqueur de la course pédestre
* 1910 : Le Matelot criminel
* 1910 : Le Pain quotidien
* 1910 : Le Noël du vagabond
* 1911 : L'Aventurière, dame de compagnie de Louis Feuillade
* 1911 : Le Chef-lieu de canton
* 1911 : Les Vipères de Louis Feuillade
* 1913 : La Mort de Lucrèce de Louis Feuillade : Collatin
* 1922 : L'Agonie des aigles de Dominique Bernard-Deschamps i Julien Duvivier : el prefecte de policia
* 1922 : L'Île sans nom de René Plaissetty : le Goutelier
* 1925 : Visages d'enfants de Jacques Feyder : el canonge Tailler
* 1926 : La Bonne hôtesse : el comte Bermond
* 1929 : Bicchi : el jutge
* 1935 : Touche-à-tout de Jean Dréville.

## Notes

* ↑ Acte de décès n° 3962 (vue 19/31). Archives en ligne de la Ville de Paris, état-civil du 14e arrondissement, registre des décès de 1953.

## Enllaços externs

* Henri Duval a Internet Movie Database (anglès)
# Gressoney-Saint-Jean

Gressoney-Saint-Jean (alemany Greschôney Sankt Johann) és un municipi italià, situat a la regió de Vall d'Aosta. L'any 2007 tenia 815 habitants. És un dels municipis on hi viu la minoria walser, de parla alemanya. Limita amb els municipis d'Ayas, Brusson, Gaby, Gressoney-La-Trinité, Rassa (VC) i Riva Valdobbia (VC)

## Geografia física

Es troba als peus del Monte Rosa, a la Vall del Lys. Forma part de la Comunitat Muntanyenca Walser Alta Vall del Lys (Walsergemeinschaft Oberlystal). Al territori comunal hi ha l'estació meteorològica de Gressoney-Saint-Jean. Les principals alçàries són el Castore (4226m) els Lyskamm (occidental, 4481 m i oriental, 4527 m) i la Piràmide Vincent (4215 m)

## Administració

Llista d'alcaldes :
| Període | Identitat | Partit |
| 2005- | Aldo Comé | Llista Cívica |

## Esports

EL 20 de juny de 1995 fou final de la 20a etapa del Giro d'Itàlia 1995, que va guanyar l'ucraïnès Serguei Outstxakov.

## Galeria d'imatges

* El Castell de Savoia
* Il Monte Rosa vist des del castell
* Llac al centre del país
* Casa d'estil walser
* Panorama de Gressoney Saint Jean
# Aquilegia laramiensis

Aquilegia laramiensis és una espècie de planta de flors que pertany a la família de les ranunculàcies.

## Descripció

Aquesta herba perenne rizomatosa produeix tiges de fins a 25 centímetres de llarg. Les fulles estan compostes, dividides en folíols. Les flors assintents tenen sèpals de color blanc verdós o espígol de fins a 1,5 centímetres de longitud. Els pètals són de color crema a lavanda[3] tenen fins a 1,2 centímetres de llarg i tenen esperons gruixuts i enganxats. El fruit és un fol·licle de fins a 1,4 centímetres de llarg.

## Distribució i hàbitat

És endèmica de Wyoming als Estats Units, on només creix a les Muntanyes Laramie.
Aquesta planta es limita a una serralada a Albany i als comtats de Converse a Wyoming. Molts exemplars es troben dins de Medicine Bow National Forest, i els altres estan en terrenys gestionats per l'Oficina d'Administració de Terres i en terra de propietat privada. El nombre d'exemplars són petits, la majoria dels quals contenen menys de 100 individus.
La planta creix en grans afloraments rocosos en bosses de terra i esquerdes rocoses. Els afloraments estan envoltats d'hàbitat de bosc i, de vegades d'artemisa i pastures. Creix en llocs ombrejats en tots els aspectes. Entre les espècies associades es troben Cystopteris fragilis, Heuchera parvifolia, Holodiscus dumosus, Physocarpus monogynus, Polemonium brandegeei, Potentilla fissa, Rubus idaeus, Senecio rapifolius, i Woodsia scopulina.
No hi ha grans amenaces per a l'espècie perquè passa en un hàbitat remot i accidentat.

## Taxonomia

Aquilegia laramiensis va ser descrita per Aven Nelson i publicat a Wyoming Agric. Exp. Sta. Bull. 28: 78–79. 1896.

### Etimologia

aquilegia : nom genèric que deriva del llatí aquila = "l'àguila", en referència a la forma dels pètals de la qual es diu que és com l'urpa d'una àguila.
laramiensis: epítet

## Referències

* 1 2 3 Aquilegia laramiensis.
* 1 2 3 4 5 Marriott, H. and M.L. Pokorny (20 de gener de 2006).
* 1 2 3 Aquilegia laramiensis.
* ↑ «Aquilegia laramiensis» (en anglès). Tropicos.org. Missouri Botanical Garden. [Consulta: 6 maig 2020].
* ↑ «Dictionary of Botanical Epithets» (en anglès). [Consulta: 28 desembre 2020].
# Marc Fabi Dorsó Licí

Marc Fabi Dorsó Licini (en llatí: Gaius Fabius Dorsuo Licinus) va ser un magistrat romà. Formava part de la gens Fàbia, i era de la família dels Dorsó, d'origen patrici.
Era fill de Gai Fabi Dorsó Licí, que va ser cònsol l'any 273 aC. Va ser elegit cònsol l'any 246 aC, juntament amb Mani Octacili Cras, durant la Primera Guerra Púnica, i els dos cònsols van anar a lluitar contra els cartaginesos a l'illa de Sicília. Sembla que la guerra contra els cartaginesos va tenir mals resultats.

## Referències

* ↑ Joan Zonaràs. Compendi d'història, VIII, 9
# SCons

SCons és una eina de codi obert per a la construcció i instal·lació de programari a través de scripts fets en Python per als sistemes operatius basats en Unix. La seva funció és anàloga a la de GNU build system basat en la utilitat make i les eines GNU Autoconf a les que vol substituir. Entre els seus avantatges es troba l'anàlisi de dependències.
Scons utilitza el llenguatge de programació Python que genera configuracions de projecte i les implementacions de construcció de processos en forma de scripts de Python.

## Enllaços externs

* SCons - Lloc web oficial
* SCons a SourceForge.net
# Meningoencefalitis

La meningoencefalitis és una un estat mèdic que es caracteritza per una inflamació simultània de les meninges i de l'encèfal. Té causes molt diverses, ja que la poden produir patògens virals i bacterials, microbis parasitaris i alguns anticossos. En general presenta unes taxes elevades de mortalitat i de morbiditat.
Alguns tipus de meningoencefalitis, segons l'agent causal, són:
* Meningoencefalitis amèbica primària, causada per diverses espècies d'amebes.
* Meningoencefalitis angiostrongilòtica, causada pel nematode Angiostrongylus cantonensis.
* Meningoencefalitis criptococcòtica, provocada per criptococs.
* Meningoencefalitis herpètica, provocada pel virus de l'herpes simple.
* Meningoencefalitis listeriòtica, associada a la listeriosi.
# Cholet Basket

Cholet Basket és un club de bàsquet francés, amb seu a la ciutat de Cholet i fundat el 1975, que competeix a la Lliga francesa. Disputa els seus partits al pavelló de La Meilleraie, amb capacitat per a 5.191 persones.

## Història

El club, fundat el 1975, debutà en la primera divisió del bàsquet francés en la temporada 1987-88, havent tardat només 12 anys a arribar a l'elit. Des de llavors s'ha mantingut quasi sempre entre els 10 millors equips de la competició, amb una plantilla basada sobretot en la pedrera. Durant la temporada 2004-05, 10 dels seus 12 jugadors provenien d'aquesta. Alguns exemples de jugadors de la seua pedrera són Antoine Rigaudeau, Jim Bilba i Mickaël Gelabale.

## Trajectòria

| Temporada | Nivell | Lliga | Pos. | Copa de França | Leaders Cup | Competicions europees | Competicions europees |
| 2006–07 | 1 | Pro A | 7 | | | | |
| 2007–08 | 1 | Pro A | 8 | Finalista | Campió | 3 FIBA EuroCup | FG |
| 2008–09 | 1 | Pro A | 9 | Ronda de 16 | | 3 EuroChallenge | FI |
| 2009–10 | 1 | Pro A | 1r | Ronda de 32 | Quarts de final | 2 Eurocup | TR |
| 2010–11 | 1 | Pro A | 2n | Ronda de 16 | Quarts de final | 1 Euroleague | TR |
| 2011–12 | 1 | Pro A | 4 | Semifinals | Quarts de final | 1 Euroleague | QR1 |
| 2011–12 | 1 | Pro A | 4 | Semifinals | Quarts de final | 2 Eurocup | TR |
| 2012–13 | 1 | Pro A | 10 | Ronda de 16 | | 2 Eurocup | TR |
| 2013–14 | 1 | Pro A | 13 | Ronda de 16 | | 3 EuroChallenge | L16 |
| 2014–15 | 1 | Pro A | 14 | Ronda de 16 | | | |
| 2015–16 | 1 | Pro A | 13 | Ronda de 32 | | | |
| 2016–17 | 1 | Pro A | 11 | Ronda de 16 | | | |
| 2017–18 | 1 | Pro A | 15 | Ronda de 32 | | | |

## Palmarés

* Campió de la Lliga Francesa: 2010
* Copa Le Tournoi des As (Leaders Cup): 2008
* Copa de França: 1998, 1999
* Finalista de Copa: 2005, 2008
* Finalista de la Lliga Francesa: 1988, 2011
* Campió de la Segona Divisió: 1986
* Campió de la Supercopa: 2010
* Subcampió de l'EuroChallenge: 2009

## Jugadors històrics

* Mickaël Gelabale
* Antoine Rigaudeau
* Nando de Colo
* Rodrigue Beaubois
* Arturas Karnisovas
* Stéphane Ostrowski
* Micheal Ray Richardson
* John Amaechi
* Vule Avdalović
* Rudy Gobert

## Referències

* ↑ «Cholet Basket» (en francés). LNB. Arxivat de l'original el 4 de novembre 2016. [Consulta: 20 juny 2020].

## Enllaços externs

* Web oficial del Cholet Basket (en francés)
* Fitxa del club a la web de la Lliga francesa (en francés)
* Fitxa del club a Eurobasket.com (en anglés)
# Las Casas del Conde

Las Casas del Conde és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 111 | 92 | 77 | 76 |